Diari Oficial de la Generalitat Valenciana


Sumari del DOGV 9829, del 16-04-2024 (2024/2906)

RESOLUCIÓ d'11 de març de 2024, del Servei de Relacions Laborals i Gestió de Programes, per la qual es disposen el registre i la publicació del text de l'acta de la Comissió Paritària de l'Acord de millora de les condicions de treball del personal de l'acció concertada de persones majors, a fi de procedir a l'actualització de les taules salarials.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9829

Data del DOGV
:   16-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2906


Data del document
:   11-03-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * conveni col·lectiu

RESOLUCIÓ d'11 de març de 2024, del Servei de Relacions Laborals i Gestió de Programes, per la qual es disposen el registre i la publicació del text de l'acta de la Comissió Paritària de l'Acord de millora de les condicions de treball del personal de l'acció concertada de persones majors, a fi de procedir a l'actualització de les taules salarials. [2024/2906]  
Vista l'acta de la Comissió Paritària de l'Acord de millora de les condicions de treball del personal de l'acció concertada de persones majors, per la qual es procedix a publicar les taules salarials de 2024 (codi de conveni 44994855499899), subscrit per la comissió negociadora, que està integrada, d'una part, per l'Associació de Residències i Serveis d'Atenció als Majors Lares Comunitat Valenciana i, d'una altra, per la part social, composta per la Confederació Sindical de Comissions Obreres del País Valencià (CCOO-PV) i per la Unió General de Treballadors del País Valencià (UGT-PV), i de conformitat amb el que es disposa en l'article 90, apartats 2 i 3, de l'Estatut dels Treballadors (aprovat per Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors); en l'article 2.1.a del Reial decret 713/2010, de 28 de maig, sobre registre i depòsit de convenis i acords col·lectius de treball, i en l'article 3 de l'Orde 37/2010, de 24 de setembre, de la Conselleria d'Economia, Hisenda i Ocupació, per la qual es crea el Registre de la Comunitat Valenciana de convenis i acords col·lectius de treball, este Servei de Relacions Laborals i Gestió de Programes, d'acord amb el que s'establix en l'article 51.1 de l'Estatut d'Autonomia de la Comunitat Valenciana i en l'article 17 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resol:  
  
  
Primer  
Ordenar-ne la inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora i depòsit del text de l'acord.  
  
Segon  
Disposar-ne la publicació en el Diari Oficial de la Generalitat Valenciana.  
  
València, 11 de març de 2024. La cap del Servei de Relacions Laborals i Gestió de Programes: Aurora Valero Alcaraz.  
  
  
ACTA DE LA COMISSIÓ PARITÀRIA DE L'ACORD DE MILLORA DE LES CONDICIONS DE TREBALL DEL PERSONAL DE L'ACCIÓ CONCERTADA DE PERSONES MAJORS, PER LA QUAL ES PROCEDIX A PUBLICAR LES TAULES SALARIALS DE 2024  
  
ASSISTENTS  
  
PER LARES  
JULIA RICO DÍAZ  
MARIA DE LA MAR SORIANO MEDINA  
  
PELS SINDICATS  
UGT-SP-PV:  
JOSÉ MERCHANTE AGUADO  
FSS-CCOO-PV:  
ALFONSO VALERO TARANCÓN València, a les 9 hores del dia 27 de febrer de 2024, en reunió telemàtica celebrada pels membres de la present comissió paritària; reunits, d'una part, la representació empresarial Associació de Residències i Servei d'Atenció als Majors de la Comunitat Valenciana Sector Solidari (LARES), i, d'una altra, les representacions socials, Federació d'Empleats i Empleades dels Serveis Públics de la Unió General de Treballadors del País Valencià (UGT-SP-PV) i de la Federació de Sanitat i Sectors Sociosanitaris de Comissions Obreres del País Valencià (FSS-CCOO-PV), amb motiu de l'esmena de determinats articles del conveni col·lectiu,  
  
  
PREVI  
U. El 23.11.2022 es va publicar l'Acord de millora de les condicions de treball del personal de l'acció concertada de persones majors. En l'apartat 9 dels acords s'establix que les diferents taules del concert plurianual (2022/2026) s'elaboraran anualment.  
Una vegada que la Generalitat ja ha anunciat el preu plaça que estarà vigent per a 2024, en la quantia de 76,61 euros per plaça i dia, es donen les condicions per a poder firmar les taules salarials corresponents a este exercici.  
Dos. Es procedix a elaborar les taules salarials que seran aplicables durant l'any 2024.  
  
ACORDS  
  
Primer. Aprovar les taules salarials per a 2024  
  
Segon. Entrada en vigor  
Les taules salarials que s'aproven en el dia de hui, corresponents a 2024, seran d'obligat compliment, una vegada publicades en el DOGV i en el moment que la Generalitat comence a abonar el preu plaça compromés per a 2024. En eixe moment, tindran efectivitat amb caràcter retroactiu des de l'1 de gener de 2024.  
  
Tercer  
Autoritzar Alfonso Valero Tarancón, amb DNI núm. 225\*\*\*\*8S, per al registre, depòsit i posterior publicació en el DOGV.  
I en prova de conformitat del que antecedix, firmen esta acta.  
  
LARES CV UGT-PV CCOO-PV